Amiri Baraka

Imamu Amiri Baraka (do konca 60. rokov používal vlastné meno LeRoi Jones) (* 7. október 1934, Newark, New Jersey, USA – † 9. január 2014, Newark) bol americký spisovateľ.

Študoval na Howardovej univerzite vo Washingtone a na Columbijskej univerzite. Tri roky slúžil aktívne v armáde ako letec. Po skončení služby bol pozvaný prednášať na Columbijskú univerzitu. V roku 1958 založil časopis „Yugen“ a písal svoje prvé básne. Svoje prvé diela píše v štýle beatnickej školy. V roku 1964 zakladá v Harleme divadlo „Black Arts Repertory Theatre“ a venuje sa dramatickej tvorbe, v ktorej vyjadruje svoj extrémny černošský nacionalizmus a nenávisť k bielym. V teoretickej rovine nielen svojimi dielami formuluje zásady pre tzv. čierne revolučné divadlo. Vo svojich dielach používa metódy šokov a úderov, či už ide o divadelné hry alebo o poéziu. Otvorene priznával zväzky k čiernym moslimom, navštívil Kubu, aby vzdal hold Fidelovi Castrovi. Napokon sa vracia do Newarku, kde organizuje život celej čiernej komunity. Presadzuje návrat k africkej kultúre a tomu odpovedajúcim formám myslenia. Má veľký vplyv na mladú generáciu černošských literátov.

Amiri Baraka zomrel 9. januára 2014 po vážnej chorobe v Newarku.L.A. Times

 Dielo 
 1961 – Predovor k dvadsaťzväzkovému ohláseniu samovraždy (Perface to a Twenty Volume Suicide Note) , zbierka básní
 1964 – Mŕtvy profesor (The Dead Lecturer) , zbierka básní
 1964 – Modernisti (The Moderns) , antológia modernej americkej prózy
 1965 – Systém Dantovho pekla (The System of Dante‘s Hell) , román
 1967 – Rozprávanie (Tales) , súbor krátkych próz
 1967 – Krst (The Baptism) , divadelná hra
 1967 – Záchod (The Toilet) , divadelná hra
 1964 – Otrok (The Slave) , divadelná hra
 1964 – Holanďan (Dutchman) , divadelná hra
 1967 – Loď s otrokmi (Slave Ship) , divadelná hra, ktorá novo interpretuje černošskú históriu v Amerike
 1969 – Štyri černošské revolučné hry (Four Black Revolutionary Plays) 
 Experimentálna jednotka smrti č. 1 (Experimental Death Unit 1) 
 Veľká dobrota života (Great Goodness of Live) 
 Šialené srdce (Madheart) 
 Čierna omša (A Black Mass) 
 1969 – Čierna mágia: Zobrané spisy (Black Magic: Collected Poetry 1961-67) , básnická zbierka
 1966 – Domov (Home) 
 1963 – Ľudia blues (Blues People) 
 1967 – Čierna hudba (Black Music) 
 1970 – Systém černošských hodnôt (Black Value System) 
 1971 – Pozdvihni sa, rasa. Eseje od r. 1965 (Raise Race Rays Raze: Essays Since 1965) , zbierka esejí
 1970 – V tej našej hrôze (In Our Terribleness) , poetické texty k fotografiám B. Abernathyho
 1965 – Jello, divadelná hra
 1967 – Ozbroj sa, alebo si ublíž (Arm Yourself or Harm Yourself) , divadelná hra
 1968 – Polícia (Police) , divadelná hra
 1969 – Smrť Malcolma X (The Death of Malcolm X) , divadelná hra
 1978 – Pohyb dejín (The Motion of History) , divadelná hra
 1968 – Čierny oheň (Black Fire) , antológia
 1972 – Kongres afrických národov v Atlante 1970 (Congress of African Peoples, Atlanta 1970) , antológia

Referencie

Iné projekty

Externé odkazy
 amiribaraka.com

Kategória:Spisovatelia USA
Kategória:Básnici USA
Kategória:Dramatici USA
Kategória:Pedagógovia USA
Kategória:Osobnosti USA afroamerického pôvodu
Kategória:Osobnosti z Newarku (New Jersey)